തെലുങ്കാനയിലെ സര്ക്കാര് സ്കൂളില് ഭക്ഷ്യവിഷബാധ 32 വിദ്യാര്ഥികള് ആശുപത്രിയില് കരിംനഗര്: തെലുങ്കാനയില് സര്ക്കാര് സ്കൂളിലെ ഉച്ചഭക്ഷണം കഴിച്ച കുട്ടികള്ക്ക് ഭക്ഷ്യവിഷബാധയേറ്റു. 32 വിദ്യാര്ഥികളെ അസ്വസ്ഥത അനുഭവപ്പെട്ടതിനെ തുടര്ന്ന് ആശുപത്രിയില് പ്രവേശിപ്പിച്ചു. നിര്മല് ജില്ലയിലെ ദിമ്മദുര്ത്തിയില് മണ്ഡല് പരിഷത്ത് അപ്പര് പ്രൈമറി സ്കൂളിലായിരുന്നു സംഭവം. 114 വിദ്യാര്ഥികളാണ് ഭക്ഷണം കഴിച്ചത്. അതില് 32 പേര്ക്കാണ് അസ്വസ്ഥത അനുഭവപ്പെട്ടത്. ഇതില് 12 കുട്ടികള് ഗുരുതരാവസ്ഥയിലായിരുന്നു. എന്നാല് അപകട നില തരണം ചെയ്തു. ഡിഇഒയില്നിന്നും റിപ്പോര്ട്ട് തേടിയ കളക്ടര് മുഷറഫ് ഫാറൂഖി ഹെഡ്മാസ്റ്ററെ സസ്പെന്ഡ് ചെയ്തു. സ്കൂളില് ഭക്ഷണം നല്കുന്ന ഏജന്സിയുടെ കരാര് റദ്ദാക്കിയെന്നും ഡിഇഒ അറിയിച്ചു.